LAOAG CITY – Inpasigurado ti Philippine National Police ti Bacarra, Ilocos Norte nga awan foul play ti pannakatay ti lalaki nga nakita a nakabitin a mismo iti uneg ti kuwarto na iti balay idiay Brgy Tubburan iti nasao nga ili.
Ti biktima a nabigbig iti nagan a Richardson Valderosa, 39, baro ken maysa a mannalon.
Naammuan a sakbay a nadiskobre ti bangkay ti biktima ket nagkadua da pay laeng a nangan iti kabsat na a ni Jesus Valderosa ngem kalpasan a nakapangan da ket simreken ti biktima iti kuwarto na.
Idin agturong koma metten ni Jesus iti kuwarto na ket naripar na ti nylon a tali iti kuwarto ti kabsat na gapuna a napan na kinita.
Apaman a nakastrek ni Jesus iti kuwarto ti kabsat na a ni Richardson ket naipasabat ti nakabitin a biktima.
Naitaray ti biktima iti Rural Health Unit ti ili ti Bacarra ngem indeklara ni Dr Manuel Andres nga natayen.
Segun ti imbestigasyun ti PNP Bacarra, ti biktima ket nabayagen nga adda diperensiya ti panagpanpanunot na
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn